  Туспуктэм: Алексей Арзамасцев Майя Бывальцева 0+ «Пельняньлэн дунневыл нуналэз» фестиваль улсын сяме пырем PelmenRun тол бызьылон Иж тымет вылын 11-тӥ тулыспалэ ортчоз. Вормисез быдэс таз пельнянь возьма. Со сярысь Удмуртиысь тӧролэн но кивалтэтлэн пресс-службазы ивортӥз. « Пельнянь бызьылон нылетӥзэ ортчоз ни, котькуд ар ми пӧртэм сюресъёсты бырйиськом. 2020-тӥ арын со карысь шор урамъёстӥ ортчиз, 2021-тӥ но 2022-тӥ аръёсы Киров нимо паркет бызьылӥзы, 2023-тӥ арын нырысьсэ Иж тыметлэн ярдураз ортчоз, шонергес вераса, итымет вылын » Денис Парахин, Уджмуртиысь физкультурая но спортъя министр Ужрадэ вань мылкыд карисьёс пыриськыны быгато. Со опонна кӧня ке дистанциос чакламын: 500 метр – 12 аресозь пиналъёслы, шудон сямен бызён; 3 иськем – 13 но солэсь трос аресъемъёслы; 7 иськем – 16 но солэсь трос аресъемъёслы; 21 иськем – 18 но солэсь трос аресъемъёслы. Командаос 3х7 бызёнэ пыриськыны быгато. Сяме пыремъя вормисьёслы быдэс таз пельнянь но кузьымъёс сётозы. Тол бызьылонэ татын пусйиськыны луоз. Тодэ вайытом, туэ фестиваль 6-11 тулыспалэ «Асьме сямен! Удмурт сямен! Ческыт!» мереткыл (девиз) улсын ортчоз. Ужрад улсын нырысьсэ улсын нырысьсэ мемъёсъя «Пельмем» конкурс, кылбуръёсъя «Пельнянь чуръёс» вожвылъяськон, пельнянь кутонъя дунневыл нунал но «Пельменный кубок КВН» радъяськозы. Та дыре «Удмуртия – пельняньлэн дорез (0+) фотомарафон мынэ ни. Тегъёс: Удмуртия Спорт Пельняньлэндунневылнуналэз  